งานเสร็จช่วงเช้า กลางวันเลยได้มากินร้านแพสองแควนี้ อากาศร้อนตับแลบมาก
ร้านแพสองแควนี้ตั้งอยู่ในแม่น้ำน่าน ริมถนนพุทธบูชา ใกล้กับสะพานสุพรรณกัลยา บริเวณนี้มีหลายแพเลยครับ ระวังจะลงผิดร้านนะครับ
บรรยากาศร้านก็เป็นแพขนาดกลางๆ มีส่วนในร่ม และ outdoor จากการสังเกตุ กลางคืนน่าจะมีการแสดงเพราะเห็นมีซุ้มเบียร์ด้วย น่าจะสนุกตอนกลางคืน
เมนูที่สั่งคือ ผักบุ้งทอดกรอบ ต้มยำกุ้ง ผัดผัก ทอดมันกุ้ง ปลาทับทิมทอดสมุนไพร
ต้มยำกุ้งรสชาติดีมาก ไม่เปรี้ยว ไม่เค็มเกินไป แถมยังมีรสชาติของมันกุ้งเด่นออกมาด้วย
ปลาทับทิมทอดสมุนไพร เมนูนี้ก็อร่อย ปลาเค้าทอดได้กรอบนอกนุ่มในดีมาก หอมกลิ่นสมุนไพร
มีโอกาสก็ลองมาทานกันครับ
